கேள்வி: குமாரி கமலா - வாழ்க்கைக் குறிப்பு என்பது என்ன?
பதில்: தமிழ்நாட்டின் மயிலாடுதுறையில் ராமமூர்த்தி ஐயர், ராஜம்மாள் ஆகியோருக்குப் பிறந்தவர் குமாரி கமலா. இருவரும் கலையார்வலர்கள். இவருக்கு 3 வயதானபோது குடும்பம் பம்பாய்க்கு இடம் பெயர்ந்தது. அந்த வயதில் கமலா கதக் நாட்டியம் பயின்றார். அங்கு மூன்றரை வயதில் பம்பாய் ஆஸ்திக சமாஜத்தில் நடன மேதை ருக்மிணி முன்னிலையில் ஆடி அவர் கையால் மாலையிடப்பட்டு வாழ்த்து பெற்றார். ஐதராபாத்து கவிக்குயில் சரோஜினி நாயுடு முன்னிலையில் நடனமாடி வாழ்த்து பெற்றார். தந்தை ஈரான் பின்னர் பம்பாய் பணி புரிந்தவர். கமலாவிற்கு ராதா, வசந்தி என இரு உடன்பிறந்தவர்கள் உண்டு. இரண்டாம் உலகப்போரால் கமலாவின் குடும்பம் சொந்த ஊரான மயிலாடுதுறை இடம்பெயர்ந்தது. இது அவர் வாழ்வின் முக்கிய திருப்பம். கமலா பரதம் பயின்றார். அவரது பரதத்துக்கு காட்டுமன்னார் கோயில் முத்துக்குமாரப் பிள்ளை அடித்தளமிட்டார். அதை வளர்த்து விட்டவர் வழுவூர் பி. இராமையா பிள்ளை. ராமையா பிள்ளையிடம் 25 ஆண்டுகள் சிட்சை. பம்பாயிலிருந்த ரஞ்சித் மூவிடோன் கம்பெனியில் மாதச் சம்பளத்தில் இவர் குழந்தை நடிகையாகச் சேர்ந்தார். ராம ராஜ்யா, கிஸ்மத், விஷ்கன்யா, ஷாஜி, கந்தன், தத்புரி போன்ற இந்திப் படங்களில் நடித்தார். மியூசிக் அகாடெமியிலிருந்து, எலிசபெத் அரசியின் முடிசூட்டு விழா வரை கமலாவின் நாட்டியம் நடக்காத இடமேயில்லை என்றாயிற்று. அவர் புகழ் எங்கும் பரவியது. நாம் இருவர் உள்ளிட்ட பல திரைப்படங்களிலும் இவரின் நடனம் இடம்பெற்றது.
கேள்வி: குமாரி கமலா - குடும்பம் குறித்து விரிவாக சொல்லுங்கள்.
பதில்: பிரபல ஓவியர் ஆர். கே. லட்சுமண் திருமணம் புரிந்தார் கமலா. அவருடன் 1960 இல் மணமுறிப்பு செய்த பின்னர் 1964-ல் இராணுவ வீரர் மேஜர் லெட்சுமிநாராயணன் என்பவரைத் திருமணம் செய்து கொண்டு திரையுலகில் இருந்து விலகி குடும்ப வாழ்க்கையில் ஈடுபடலானார். 1980-ல் அமெரிக்காவில் உள்ள குயின்ஸ் என்ற இடத்தில் குடியேறி அங்கே "ஸ்ரீபரதகலாலயா' என்கிற நாட்டியப் பள்ளி ஒன்றை ஆரம்பித்து ஏராளமானவர்களுக்கு பரதக் கலையைக் கற்றுக் கொடுக்க ஆரம்பித்தார். 1983-ல் கணவர் இறந்த பிறகு தன் மகனோடு அமெரிக்காவில் உள்ள நியூயார்க்கில் வசித்து வந்தார்.
கேள்வி: குமாரி கமலா - விருதுகள் பற்றி விளக்கவும்.
பதில்: இவர் பெற்றுள்ள விருதுகள்: *1967 - கலைமாமணி விருது *1968 - சங்கீத நாடக அகாதமி விருது *1970 - இந்திய அரசு இவரது கலைத் திறமையைப் பாராட்டும் விதமாக இவருக்கு பத்ம பூசண் விருது வழங்கிப் பாராட்டியது.தினமணி தீபாவளி மலர்,1999,தலைசிறந்த தமிழர்கள். பக்கம்30 *1975 - கால்கேட் பல்கலைக்கழகத்தின் பேராசியர் பதவி (Branta Professorship from Colgate University) *1989 - இ. கிருஷ்ண ஐயர் பதக்கம் (சுருதி அமைப்பு) *1993 - சங்கீத ரத்னகாரா (கிளீவ்லேண்டு தியாகராஜ ஆராதனை) *2002 - மியூசிக் அகாதெமி (சென்னை) பவள விழா விருது (Platinum Jubilee award-) *2010 - தேசியப் பாரம்பரிய ஆய்வுதவித் தொகை (National Heritage Fellowship)
கேள்வி: குமாரி கமலா - நடித்த திரைப்படங்கள் சில என்பது என்ன?
பதில்: *ஸ்ரீ வள்ளி (1945 திரைப்படம்) (1945) *பாலயோகினி *ஜகதலப்பிரதாபன் *கொஞ்சும் சலங்கை *காத்தவராயன் (திரைப்படம்) *மீரா (திரைப்படம்) *நாம் இருவர் *வீரக்கனல் *வேதாள உலகம் *குல தெய்வம் (திரைப்படம்) *பார்த்திபன் கனவு *சிவகங்கைச் சீமை *சிவகாமி *பராசக்தி *பாவை விளக்கு